În 1957, eroul celui de-al doilea război mondial, Indiana Jones, și vechiul său partener George „Mac” McHale sunt răpiți de către un grup de agenți sovietici conduși de misterioasa Colonel Dr. Irina Spalko. Sovieticii se infiltrează într-un depozit etichetat drept „51” din Nevada și-l forțează pe „Dr. Jones” să găsească o cutie care conține rămășițele unei ființe extraterestre care s-a prăbușit lângă Roswell, New Mexico. După ce Indiana găsește cutia care are proprietăți magnetice, Mac se dovedește a fi agent-dublu care s-a dat de partea sovieticilor pentru o grămadă de bani. După ce se luptă cu sovieticii, Indiana reușește să scape în deșert (totuși nu înainte ca lada care conține Chivotul Legământului din "Căutătorii arcei pierdute" să fie prezentată ca fiind în același depozit); el ajunge într-un orășel fantomă folosit pentru testările nucleare din Nevada și supraviețuiește unei explozii nucleare închizându-se într-un frigider. Mai târziu este decontaminat și interogat de FBI datorită legăturilor lui Mac cu sovieticii. Curând după ce se întoarce la Marshall College, directorul îl trimite pe profesorul Indiana într-un concediu pe o perioadă nedeterminată pentru a evita asocierea instituției cu ultimul incident.